Kobilica (sazviježđe)

**Kobilica** (lat.. *Carina*) je veoma veliko sazviježđe južne hemisfere. Ono je bilo dio drevnog sazviježđa Argo Navis (brod Argonauta). Najsjajnija zvijezda je &alpha; Car (Canopus) prividnog sjaja -0.72 . Ona je druga zvijezda po sjaju na našem nebu. Ovdje ima veoma veliki broj zvjezdanih jata i drugih astronomskih objekata.  

## Važniji objekti
### Zvijezde
Ima veoma dosta divova i superdivova.
#### Divovi
Pored Canopus, poznata je plavo-bijela zvijezda &beta; Car (Miaplacidus) udaljena 300 sg i prividnog sjaja od 1,7 mag. &epsilon; Car se sastoji od dvije zvijezde, primarna je  &epsilon; Car A žuti div spektralne kalse K0 , poznat i po nazivima *She* odnosno *Avior*, prividnog sjaja od 1,9 mag. Može se lako posmatrati s teleskopom (apertura 5 cm), dok je sekundarna plavi patuljak spektralne klase B. Promjenljiva zvijezda &eta; Car je također interesantna, okružena je maglinom istog imena, većom od magline Orion. &eta; Car je 1843. imala prividan sjaj od -1 (odgovara Sirijusu) dok u današnje vrijeme ima oko 6-7 mag. Pretpostavlja se da je nestabilan div sa 100 masa Sunca, kandidat je za supernovu (za oko 10000 godina). &omega; Car je plavo-bijeli div spektralne klase B, udaljen 370 sg.

#### Superdivovi
&upsilon; Car je udaljena 1623 sg s prividnim sjajem od 3 mag, sastoji se od superdiva spektralne klase A i diva spektralne klase B. t2 Car se isto sastoji od dvije zvijezde, primarna je superdiv, udaljena je 1500 sg. Superdiv &iota; Car udaljen je 690 sg i 4900 sjajniji od Sunca. Svijetli plavi promjenljivi superdiv AG Carinae je s apsolutnim sjajem od -10,3 jedna od najsjajnijih zvijezda u našoj galaksiji.

#### Promjenljive zvijezde
PP Carinae je plavo-bijeli patuljak prividnog sjaja 3,3, udaljen 497 sg. Promjenljivog je sjaja podvrste &gamma; Cas. V337 Carinae je svijetli div F tipa promjenljvog sjaja (3,36-3,44). Udaljen je 740 sg.
V357 Carinae je spektroskopijska ekliptična dvostruka zvijezda s prividnim sjajem od 3,43. Udaljen je 419 sg, sastoji se od dva plavo-bijela subdiva s orbitalnim periodom od 6,75 dana.
&chi; Car je plavo-bijeli subdiv, s prividnim sjajem od 3,46 i udaljen 387 sg. Ubraja se u promjenljive podvrste &beta; Cep perioda promjene sjaja traje 2,42 sata.
L Carinae je žuti superdiv G tipa, prividnog sjaja od 3,69 mag, udaljen 1510 sg. Spada u Cefeide, sjajnost varira 3,28-4,18 s periodom trajanja od 35,54 dana. Također Cefeida je žuti hiperdiv G tipa, 747 puta veći od Sunca, V382 Carinae udaljena 5930 sg. Sjajnost varira 3,84-4,02.  V533 Carinae je bijeli superdiv A tipa, s prividnim sjajem od 4,59 mag, udaljen 4000 sg. Ubraja se u &alpha; Cyg promjenljive.

#### Patuljci
Plavi patuljak glavnog niza &theta; Car je najpoznatija zvijezda u otvorenom zvjezdanom jatu IC 2602.

### Asterizmi
&beta;, &theta;,&upsilon; i &omega; Car čine asterizam *Dijamantni krst*. &iota; Car u sastavu sa Avior, &delta; Vel i  &kappa; Vel formira *Lažni krst*.

### Objekti dubokog neba
* Otvorena zvjezdana jata: NGC 2516, NGC 3114, NGC 3293, NGC 3532, IC 2602, IC 2714, Mel 105
* Kuglasto zvjezdano jato: NGC 2808 
* Emisijska maglina: NGC 3372 (Kobilica) 
* Planetarna maglina:NGC 2867

## Meteorski pljuskovi
Eta Carinidi mogu se posmatrati od 14-27. januara, svoj vrhunac dostižu 21. januara.

## Reference
## Vanjski linkovi
* Sazviježđe Kobilica na stranici univerziteta Madison iz  Viskonsina,SAD učitano 13.02.2014 
* Sazviježđe Kobilica na stranici astronomskog udruženja iz Ilinoisa,SAD učitano 13.02.2014 

Kategorija:Sazviježđa